คู่มือปฏิบัติงานกรณีระบบสารสนเทศล่ม (Downtime SOPs / Action Card)
กลุ่มงานเภสัชกรรม (ห้องยา) โรงพยาบาลปราสาท จังหวัดสุรินทร์
🚨 เมื่อได้ยินประกาศรหัส "IT ปาป้า" (ระบบล่ม) หรือ "IT เจ็บจี๊ด" (Ransomware)
สิ่งที่ต้องทำทันที (Immediate Actions):
1. หยุดใช้คอมพิวเตอร์: ห้ามพยายามบันทึกข้อมูลเข้าระบบหรือสั่งพิมพ์สติกเกอร์ยา
· กรณี IT เจ็บจี๊ด/Ransomware: ห้ามปิดเครื่อง (Shut down) เด็ดขาด ให้ถอดสาย LAN ออกจากหลังคอมพิวเตอร์ทุกเครื่องในห้องยาทันที)
2. เปิด BCP Box: หัวหน้าเวรห้องยานำ "กล่อง BCP ฉุกเฉิน" ออกมา เตรียมสมุดทะเบียนจ่ายยา, สติกเกอร์ฉลากยาเปล่า, เครื่องคิดเลข และ แฟ้มตารางราคายา (Price List)
3. จัดเตรียมพื้นที่: แบ่งโซนการทำงานให้ชัดเจน (จุดรับใบสั่งยา, จุดจัดยา, จุดตรวจสอบ, จุดจ่ายยา)
4. ประสานงานการเงิน: ตกลงช่องทางการสื่อสารกับห้องการเงิน เพื่อส่งยอดค่าใช้จ่ายให้คิดเงินผู้ป่วย
🏥 ขั้นตอนการปฏิบัติงาน (Manual Operations)
1. จุดรับใบสั่งยา (Prescription Receiving)
· รับ "ใบสั่งยาแบบกระดาษ (Manual Prescription)" จากผู้ป่วย (OPD/ER) หรือจากพนักงานเดินเอกสาร (IPD)
· เภสัชกรตรวจสอบความสมบูรณ์: ต้องมี ชื่อ-สกุล, HN ของผู้ป่วยชัดเจน
· ต้องมี ลายมือชื่อแพทย์ และเวลาที่สั่ง
· ตรวจสอบประวัติการแพ้ยาอย่างเคร่งครัด! (ซักถามผู้ป่วยซ้ำอีกครั้งที่หน้าช่องรับยาเสมอ เนื่องจากไม่มีระบบแจ้งเตือนในคอมพิวเตอร์)
· ลงทะเบียนรับใบสั่งยาใน "สมุดทะเบียนจ่ายยา (Pharmacy Logbook)" และให้คิวผู้ป่วย
2. จุดจัดยาและพิมพ์ฉลาก (Dispensing & Labeling)
· จัดยาตามรายการในใบสั่งยา Manual
· เขียนฉลากยาด้วยมือ (Manual Labeling): เขียนลงบนสติกเกอร์เปล่า หรือซองยาเปล่า
· ข้อบังคับ: ต้องเขียน ชื่อ-สกุลผู้ป่วย, ชื่อยา, ขนาดยา, และวิธีใช้ ด้วยลายมือที่อ่านง่ายและชัดเจนที่สุด
· หากเป็น "ยาความเสี่ยงสูง (High Alert Drugs)" ต้องมีเภสัชกรอีกคนช่วย Double Check เสมอ
3. จุดคิดราคาและห้องการเงิน (Pricing & Billing)
· เภสัชกร / เจ้าหน้าที่ห้องยา ใช้ เครื่องคิดเลข และ แฟ้มตารางราคายา (Price List) คำนวณค่ายาตามใบสั่ง
· เขียนยอดรวมค่ายาลงในช่อง "ส่วนของการเงิน" บนใบสั่งยา
· แจ้งให้ผู้ป่วย/ญาติ นำใบสั่งยาไปชำระเงินที่ห้องการเงิน (หรือใช้กระบวนการที่ตกลงกับห้องการเงินไว้) และนำใบเสร็จกลับมารับยา
4. จุดตรวจสอบและจ่ายยา (Verification & Counseling)
· เภสัชกรตรวจสอบยาเทียบกับใบสั่งยา Manual และใบเสร็จรับเงิน
· อธิบายวิธีใช้ยาให้ผู้ป่วยฟัง (Counseling) โดยใช้หลัก 6 Rights (ถูกคน ถูกยา ถูกขนาด ถูกเวลา ถูกวิถีทาง ถูกการบันทึก)
· เก็บสำเนาใบสั่งยา (หรือตัวจริง) ไว้ที่ห้องยาทุกใบ เรียงตามลำดับเวลา เพื่อใช้สำหรับตัดสต๊อกและคีย์ข้อมูลย้อนหลัง
เมื่อได้ยินประกาศรหัส "IT ปาป้า 3" หรือ "IT เจ็บจี๊ด 3" (ระบบใช้งานได้ปกติ)
ขั้นตอนการกู้คืนข้อมูล (Recovery Phase/Backlog Data Entry):
1. รอหน่วยงานต้นทางคีย์ข้อมูล: ห้องยาต้องรอให้ ER, OPD, IPD ดำเนินการคีย์ Visit และคีย์คำสั่งยา (Doctor Order) ย้อนหลังเข้าระบบ HOSxP ก่อน
2. การคีย์ข้อมูลตัดสต๊อก (Backlog Dispensing):
2.1. เภสัชกรนำ "ใบสั่งยา Manual" ที่เก็บรวบรวมไว้ มายืนยันการจ่ายยา (Confirm Dispense) ในระบบ HOSxP ให้ตรงกับคิวของผู้ป่วยแต่ละราย
2.2. ตรวจสอบว่ารายการยาและจำนวน ตรงกับที่จ่ายจริงไปในกระดาษ เพื่อให้การตัดสต๊อกยา (Inventory) สมบูรณ์
3. ตรวจสอบความสมบูรณ์ร่วมกับการเงิน (Data Integrity Check):
3.1. ตรวจสอบยอดรวมใบสั่งยา Manual ให้ตรงกับยอดที่คีย์ในระบบ
3.2. หากพบการคีย์ยาตกหล่น หรือค่ายาไม่ตรงกับที่เรียกเก็บเงินไปแล้ว ให้ประสานห้องการเงินและเวชระเบียนเพื่อแก้ไข
3.3. ประทับตรา "คีย์ข้อมูลแล้ว" บนใบสั่งยาทุกใบ และจัดเก็บเป็นหลักฐาน
ข้อควรระวังพิเศษสำหรับห้องยา:
· Drug Interaction & Allergy: จุดที่อันตรายที่สุดคือการไม่มี Computerized Alert หากพบรายการยาที่สงสัยว่าแพทย์เขียนผิด หรือขนาดยาไม่เหมาะสม เภสัชกร ต้องโทรศัพท์สอบถามแพทย์ผู้สั่งยาทันที ห้ามคาดเดาเองเด็ดขาด
· ลายมือแพทย์: หากอ่านใบสั่งยา Manual ไม่ออก ให้สอบถามแพทย์ผู้สั่งทันที

